GENERÁLNA PROKURATÚRA			            
SLOVENSKEJ REPUBLIKY 

Leg/2 354/19/1000 - 29                                
 Zbierka služobných predpisov        
generálneho prokurátora 
	Slovenskej republiky
	Por. č.  10/2019	

        

P R Í K A Z

generálneho prokurátora Slovenskej republiky

z      28. novembra 2019,

ktorým sa mení a dopĺňa príkaz generálneho prokurátora Slovenskej republiky por. č. 9/2016 z 30. júna 2016 o organizácii a riadení práce na prokuratúre v znení príkazu generálneho prokurátora Slovenskej republiky por. č. 1/2018 zo 14. mája 2018

	Podľa § 10 ods. 2 zákona  č. 153/2001 Z. z.  o prokuratúre v znení neskorších predpisov vydávam tento príkaz:
                                
Čl. I

		Príkaz generálneho prokurátora Slovenskej republiky por. č. 9/2016 z 30. júna 2016 o organizácii a riadení práce na prokuratúre v znení príkazu generálneho prokurátora Slovenskej republiky por. č. 1/2018 zo 14. mája 2018 sa mení a dopĺňa takto:

1.	V čl. 9 ods. 2 sa za písmeno b)  vkladá nové písmeno c), ktoré znie:
„c)	pripravuje pre generálneho prokurátora podklady na rozhodovanie o zbavení prokurátora a právneho čakateľa prokuratúry povinnosti zachovávať mlčanlivosť,“.
Doterajšie písmená c) až h) sa označujú ako písmená d) až i).
2. V čl. 10 ods. 2  sa vypúšťa písmeno k).
Doterajšie písmená l) až aa) sa označujú ako písmená k) až z). 
 
3. V čl. 13 odsek 3 znie:
		„(3) Odbor legislatívy a ústavného práva v oblasti ústavného práva najmä 
a)	vypracúva a predkladá generálnemu prokurátorovi návrhy na začatie konania pred Ústavným súdom Slovenskej republiky (ďalej len „ústavný súd“) o súlade všeobecne záväzných právnych predpisov podľa čl. 125 ods. 1 Ústavy Slovenskej republiky (ďalej len „ústava“) a  zastupuje generálneho prokurátora v konaní pred ústavným súdom,
b)	vypracúva  stanoviská generálneho prokurátora k  návrhom na začatie konania o súlade právnych predpisov podľa čl. 125 ústavy podaných iným oprávneným subjektom, ak ústavný súd pred rozhodnutím vo veci samej požiada o stanovisko generálneho prokurátora, a zastupuje generálneho prokurátora v konaní pred ústavným súdom,
c)	vypracúva stanoviská generálneho prokurátora k návrhom na začatie konania o súlade medzinárodných zmlúv podľa čl. 125a ústavy, ak ústavný súd pred rozhodnutím vo veci samej požiada o stanovisko generálneho prokurátora,
d)	vypracúva a predkladá generálnemu prokurátorovi ústavné sťažnosti podľa čl. 127 ústavy a zastupuje generálneho prokurátora v konaní pred ústavným súdom, 
e)	vypracúva vyjadrenia k ústavným sťažnostiam podľa čl. 127 ústavy podaných iným oprávneným subjektom, ak ústavný súd požiada o vyjadrenie generálneho prokurátora, a zastupuje generálneho prokurátora v konaní pred ústavným súdom,
f)	vypracúva a predkladá generálnemu prokurátorovi návrhy na začatie konania pred ústavným súdom o výklad ústavy alebo ústavných zákonov podľa čl. 128 ústavy a zastupuje generálneho prokurátora v konaní pred ústavným súdom,
g)	vypracúva a predkladá generálnemu prokurátorovi návrhy na začatie konania pred ústavným súdom o  ústavnosti a zákonnosti volieb prezidenta Slovenskej republiky podľa čl. 129 ods. 2 ústavy a zastupuje generálneho prokurátora v konaní pred ústavným súdom,
h)	vypracúva a predkladá generálnemu prokurátorovi sťažnosti proti výsledku referenda podľa čl. 129 ods. 3 ústavy a zastupuje generálneho prokurátora v konaní pred ústavným súdom,
i)	vypracúva a predkladá generálnemu prokurátorovi návrhy na preskúmanie rozhodnutia o rozpustení alebo pozastavení činnosti politickej strany alebo politického hnutia podľa čl. 129 ods. 4 ústavy a zastupuje generálneho prokurátora v konaní pred ústavným súdom,
j)	vypracúva stanoviská  generálneho prokurátora k návrhom na začatie konania na preskúmanie rozhodnutia o rozpustení alebo pozastavení činnosti politickej strany alebo politického hnutia podaným podľa čl. 129 ods. 4 ústavy iným oprávneným subjektom, ak ústavný súd pred rozhodnutím vo veci požiada o stanovisko generálneho prokurátora, a zastupuje generálneho prokurátora v konaní pred ústavným súdom,
k)	vypracúva a predkladá generálnemu prokurátorovi návrhy na začatie konania na vyhlásenie rozhodnutie podľa čl. 105 ods. 2 ústavy, že funkcia prezidenta sa uvoľnila, a zastupuje generálneho prokurátora v konaní pred ústavným súdom,
l)	vypracúva a predkladá generálnemu prokurátorovi návrhy na začatie konania o súlade rozhodnutia o vyhlásení výnimočného stavu alebo núdzového stavu a ďalších na neho nadväzujúcich rozhodnutí podľa čl. 129 ods. 6 ústavy a zastupuje generálneho prokurátora v konaní pred ústavným súdom,
m)	vypracúva a predkladá generálnemu  prokurátorovi  návrhy  na  začatie konania o neplatnosti právnych predpisov podľa čl. 152 ods. 3 ústavy a zastupuje generálneho prokurátora v konaní pred ústavným súdom,
n)	vypracúva  stanoviská  generálneho prokurátora k  návrhom na začatie konania o neplatnosti právnych predpisov podľa čl. 152 ods. 3 ústavy podaných iným oprávneným subjektom, ak ústavný súd pred rozhodnutím vo veci samej požiada o stanovisko generálneho prokurátora, a zastupuje generálneho prokurátora v konaní pred ústavným súdom
o)	vypracúva vyjadrenia pre zástupcu Slovenskej republiky pred Európskym súdom pre ľudské práva, ak  zástupca požiada o vyjadrenie generálnu prokuratúru,  
p)	vypracúva vyjadrenia k stanoviskám Slovenskej republiky pre Európsky súd pre ľudské práva a k individuálnym sťažnostiam proti Slovenskej republike, ktoré prijali medzinárodné mechanizmy systému OSN k prijatým sťažnostiam,  
q)	vypracúva  vyjadrenia  k žiadostiam  zástupcu Slovenskej  republiky pred súdmi Európskej únie v trestných veciach, 
r)	vedie evidenciu nálezov ústavného súdu vydaných podľa čl. 125 ústavy týkajúcich sa činnosti prokuratúry, 
s)	vedie evidenciu ústavných sťažností fyzických osôb a právnických osôb podľa čl. 127 ústavy týkajúcich sa činnosti prokuratúry,  
t)	vedie evidenciu rozhodnutí Európskeho súdu pre ľudské práva o porušení Dohovoru o ochrane ľudských práv a základných slobôd týkajúcich sa činnosti prokuratúry,   
u)	vedie zbierku prejudiciálnych konaní týkajúcich sa činnosti prokuratúry,   
v)	riadi, usmerňuje a koordinuje činnosť podriadených prokuratúr vo veciach ústavných sťažností podaných podľa čl. 127 ústavy, 
w)	riadi, usmerňuje a koordinuje činnosť podriadených prokuratúr v konaní o sťažnostiach prijatých Európskym súdom pre ľudské práva voči Slovenskej republike a v prejudiciálnych konaniach, ak vypracúva vyjadrenie pre zástupcu Slovenskej republiky pred Európskym súdom pre ľudské práva, zástupcu pred Súdnym dvorom Európskej únie alebo iné orgány,
x)	vypracúva podklady za oblasť ústavného práva do správy generálneho prokurátora o činnosti prokuratúry predkladanej Národnej rade Slovenskej republiky,
y)	plní ďalšie úlohy, ktoré určí generálny prokurátor a námestník generálneho prokurátora.“.

 4. V čl. 15 ods. 2 písmeno e) znie:
  „e) pripravuje pre generálneho prokurátora podklady na plnenie jeho úloh súvisiacich s disciplinárnym konaním vrátane zabezpečenia výkonu právoplatných rozhodnutí disciplinárnej komisie, vedie evidenciu disciplinárnych konaní, v spolupráci s predsedom disciplinárnej komisie generálnej prokuratúry a odvolacej disciplinárnej komisie generálnej prokuratúry vykonáva anonymizáciu právoplatných rozhodnutí  pred ich zverejnením,  v spolupráci s odborom informatiky zabezpečuje zverejnenie rozhodnutí a  zastupuje v disciplinárnom konaní generálneho prokurátora podľa § 197 ods. 1 písm. a) a b) zákona č. 154/2001 Z. z. o prokurátoroch a právnych čakateľoch prokuratúry, “.

5.	V čl. 16 ods.2 písm. b) sa vypúšťa piaty bod.
	Doterajší šiesty a siedmy bod sa označujú ako piaty a šiesty bod.

                                                                                                                                                                                                                                                                                                                                                                                                                                                                                                                                   Čl. II

		Tento príkaz nadobúda účinnosť  1. decembra 2019.

         
                                                                                         podpis
	JUDr. Jaromír Čižnár
	generálny prokurátor Slovenskej republiky